cyanic-selkie/wikianc huggingface dataset:
Mərkəzi Asiya
Coğrafiyası
Bu regiona daxil olan ölkələr qərbdə Xəzər dənizi sahilindən başlamış şərqdə Çinin Böyük Xinqan dağlarınadək yerləşir. Bu yeganə regiondur ki, heç bir ölkəsinin okeana bilavasitə çıxış yolu yoxdur. Transsibir magistralına və Xəzər-Volqa su yoluna çıxışı olan şimal-qərb hissəsinin iqtisadi-coğrafi mövqeyi daha əlverişlidir. Bu yollar regionu Qafqaz və Avropa ölkələri ilə birləşdirir. Bakı şəhəri ilə Mərkəzi Asiyanın Türkmənbaşı və digər şəhərləri arasında gəmi-bərə körpüsünün salınması regionun Qafqaz ilə iqtisadi əlaqələrinin daha da yaxşılaşmasına səbəb olmuşdur. Son illər Çin, İran və Əfqanıstanla dövlət sərhədlərinin sadələşdirilməsi xarici nəqliyyat əlaqələrinin genişlənməsinə səbəb olmuşdur. Regiondan keçən qədim İpək yolu bərpa olunur. Mərkəzi Asiya ölkələrinin coğrafi mövqeyinin, təbii şəraitinin, tarixi inkişaf yolunun, mədəniyyət, dil və din xüsusiyyətlərinin oxşarlığı onların iqtisadi əlaqələrinin genişlənməsinə və dərinləşməsinə, bir sıra siyasi və iqtisadi təşkilatların yaranmasına müsbət təsir göstərir.
Mərkəzi Asiyada yüksək Pamir, Tyanşan və Altay, Kunlun dağ sistemləri ilə Turan və Xəzərsahili ovalıqlarının düzənlik ərazilərinin qonşuluqda yerləşməsi regionun landşaftının olduqca rəngarəngliyinə səbəb olmuşdur. Düzənliklər iri səhralarla (Qobi, Qaraqum, Qızılqum) əhatə olunmuşdur. Şimal hissəsində çöl əraziləri üstünlük təşkil edir. Regionun okeanlardan uzaqda yerləşməsi onun iqlimini olduqca kontinentallaşdırır. Yayı isti və quraq, qışı soyuq və az qarlıdır. Mərkəzi Asiyada meşə azdır. Yalnız iki böyük çayı var (Sırdərya və Amudərya). Suvarma məqsədilə sularından həddindən artıq istifadə olunan (xüsusilə Qaraqum kanalı vasitəsilə) bu çayların suyu 1976-cı ildən başlayaraq demək olar ki, Aral gölünə çatmır. Nəticədə göl quruyur və quruyan hissələrdə baş verən qum tufanları ətraf ərazilərə və əhalinin sağlamlığına böyük ziyan vurur.
Hazırda Xəzər dənizinin səviyyəsinin qalxması ilə yanaşı (1977–2000-ci illər ərzində Xəzərin səviyyəsi 2 metr qalxaraq sahil əraziləri basmış, dəniz ətrafı təsərrüfata böyük ziyan vurmuşdur), Aral gölünün qurumasının qarşısının alınması regionun mühüm ekoloji problemlərindəndir. Mərkəzi Asiyanın təbii xüsusiyyətlərindən biri ərazinin yarıdan çoxunun seysmik qurşaqda yerləşməsidir. Burada tez-tez baş verən daşqınlar və sellər, əsasən əhalinin yanlış təsərrüfat fəaliyyətinin nəticəsidir. Ərazinin dağlıq relyefi ilə əlaqədar regionun çayları (xüsusilə Ural, İrtış, Vaxş) olduqca böyük hidroenerji resurslarına (xüsusilə dağlıq relyef olan Tacikistan və Qırğızıstan) malikdir.
Əhalisi
Mərkəzi Asiyada əhalinin milli tərkibi müxtəlifdir. Burada türk dili qrupuna aid olan özbəklər, qazaxlar, türkmənlər, qırğızlar, qaraqalpaqlar, fars dil qrupuna aid olan taciklər, həm də monqollar yaşayır. XIX əsrin axırlarında Mərkəzi Asiya ölkələrinin (Monqolustan istisna olmaqla) Rusiya imperiyasına birləşdirilməsindən sonra regiona ruslar və ukraynalılar axışaraq gəliblər. Mərkəzi Asiya ölkələri müstəqillik qazandıqdan sonra yerli olmayan əhalinin bir hissəsi (xüsusilə ruslar) öz vətənlərinə qayıdırlar. Vaxtilə bura sürgün olunmuş xalqlardan almanlar Almaniyaya köçürlər. Mərkəzi Asiyaya sürgün olunmuş xaqlar arasında azərbaycanlılar da var. Azərbaycanlılar əsasən Qazaxıstanın Taldi-Kurqan və Cambul vilayətlərində, Daşkənddə və regionun digər bölgələrində yığcam halda yaşayırlar.
Baybican bəg
Baybican bəg- Dastanda işlənən antroponimlərdən biri.III boyda işlədilən "Baybican" Dəli Qarçar və Banıçiçəyin atasıdır.
"HA-da "Baybecan", Er-də "Pay Piçen", D və V-də "Baybican" variantındadır. Ş.Xətai dövründə yaşamış "Becan", "Abbas və Gülgəz" dastanındakı "Becan" müasir Azərbaycan antroponimləri sistemindəki "Becan", Azərbaycan toponimləri sistemindəki "Bico//Bicoy (Ağsu), "Biçənək" (Şahbuz) adları "Kitabi-Dədə Qorqud"dakı "Baybican" antroponimi ilə səsləşir. Bu sistemə Cənubi Azərbaycan ərazisindəki "Baybecan" və Borçalıdakı "Bejanoğuzaran" toponimlərini də əlavə etmək olar.
Qədim türk dilində hökmdar, rəhbər, knyaz və s. mənalarda olan, müasir ədəbi dilimizdə isə rəsmi və qeyri-rəsmi müraciət forması kimi işlədilməyə başlayan bəy (bəg) titulu "Baybican bəg" antroponimık vahidində həm titul, həm də mürəkkəb quruluşlu adın I komponenti kimi iştirak etmişdir. S.Əlizadə göstərir ki, "Baybican" Bay Bıçan (Biçən) şəklində təsəvvür edilməlidir. Bu isə, yəni "Baybican" adındakı Bıçan//Biçən "peçeneq" etnonimini xatırladır. "Peçeneq" Heredotda pavsik (pavçik), Strabonda pasian (paçian), Ptolemeydə bastarna (baçtarna) şəklindədir. Həmin etnonimə "Kartlis Tsxovreba"da V əsrədək təsadüf edilən türk etnonimləri sırasında "pаçLаnikLni", toponimləri sırasında isə "pаçLаnikLеti" şəklində rast gəlinir.
Seymur Isayev
Seymur İsayev (28 iyul 1998, Qazax azərbaycan) — Azərbaycanlı peşəkar boksçu (Universal boxing organisation UBO) dünya kəmərinin sahibi.
Tam adı Seymur Afiq oğlu İsayev
Seymur İsayev (28 iyul 1998, Qazax azərbaycan) Azərbaycan peşəkar boksçu (UBO Universal boxing organisation) dünya kəmərinin sahibi tam adı-Seymur Afiq oğlu İsayev Vətəndaşlıq-Azərbaycan doğum tarixi-28 iyul 1998 idman növü-peşəkar boks
Boy-175 sm
Çəki-61
Nəticələr
Qələbə — 11
K.o — 9
Məğlubiyyət — 0
Heç-heçə — 0
Bundan əlavə, Seymur Ubo dünya çempionu kəmərini qazanan ilk Azərbaycanlıdır. Seymuru digər rəqiblərdən fərqləndirən başqa bir xüsusiyyət də Seymurun döyüşlərində yenilməz olmasıdır.
Həyatı
Seymur İsayev 28 iyul 1998-ci ildə Qazax rayonunda anadan olub. Rusiya Federasiyasının Moskva şəhərində idmanla məşğul olmağa başlayıb, bir çox regional yarışlarda qalib gəlib, 2013-cü ildə Azərbaycana qayıdıb və ölkəsini beynəlxalq arenalarda təmsil etməyə başlıyıb. O yeniyetmələr və gənclər arasında Azərbaycan çempionatının qalibi olub. O, iki dəfə Azərbaycan çempionu olub. Şəxsi məşqçisi Elbrus Rzaevdir. Həvəskar boksda 150 döyüş keçirdib və onlardan 136-nı qazanıb. Seymur İsayev peşəkar boks üzrə Dünya Çempionu (Universal boxing organisation UBO) kəmərini qazanan ilk Azərbaycan boksçusudur.
Təhsili
2015-ci ildə resbublika olimpia idman litseyini bitirdikdən sonra Azərbaycan Dövlet Bədən Tərbiyəsi və İdman Akademiyasinin təkmübarizlik fakültəsinə daxil olmuş, 2019-cu ildə oranı bitirmişdir.
İstinadlar
boxen247
kaspi
sportline.az
photostock
boxrec
https://boxrec.com/en/box-pro/948095
Hikmət Həsənov (kiçik çavuş)
Hikmət Fikrət oğlu Həsənov (15 iyul 1986; Gəncə, Azərbaycan SSR — 27 sentyabr 2020; Kəlbəcər rayonu, Azərbaycan) — Azərbaycan Silahlı Qüvvələrinin kiçik çavuşu, Vətən müharibəsi şəhidi.
Həyatı
Hikmət Həsənov 1986-cı il iyulun 15-də Gəncə şəhərində anadan olub. Ailəli idi. 2 övladı yadigar qaldı.
Hərbi xidməti
Azərbaycan Ordusunun kiçik çavuşu olan Hikmət Həsənov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Murovdağ istiqamətində gedən döyüşlərdə savaşıb. Hikmət Həsənov sentyabrın 27-də Murovdağ döyüşləri zamanı şəhid olub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Hikmət Həsənov ölümündən sonra "Vətən uğrunda" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Hikmət Həsənov ölümündən sonra "Suqovuşanın azad olunmasına görə" medalı ilə təltif edildi.
Sarkodinlər
Sarkodinlər (– Sarcodina) ibtidailərə daxil olan yarımtip.
Quruluşu
Sarkodinlərin ən tipik nümayəndəsi şirin su amöbü (Amoeba proteus) və dizenteriya amöbüdür (Entamoeba histolytica). Şirin su amöbü gölməçələrdə, kiçik su hövzələrində yaşayır. O, birnüvəli canlı olub, sitoplazması 2 təbəqədən – ektoplazma və endoplazmadan ibarətdir.
Çoxalması
Psevdopodilər vasitəsilə hərəkət edir və qeyri-cinsi yolla (bölünmə) çoxalır. Bu canlılar əlverişsiz şəraitə düşdükdə sista əmələ gətirir.
Qidalanması
Yalançı ayaq vasitəsilə qidalanırlar. Qidanın daxil olması üçün hüceyrədə müəyyən bir yer yoxdur. Qida yalançı ayaqların köməyilə tutulur və sitoplazmaya keçir. Burada onun ətrafinda həzm vakuolu əmələ gəlir.
Əhəmiyyəti
Sarkomastiqoforlar biosenozda mühüm əhəmiyyət daşıyır. Onların əksəriyyəti bakteriofaq olub, bakteriyaların sayını və təsirini tənzimləyir, üzvi maddələrin toplanmasına, su və torpağın özünütənzimləməsinə şərait yaradır. Onlar ilkin produsentlər olub, mühiti qida maddələri ilə zənginləşdirir, onurğalı və onurğasız su heyvanları üçün qida mənbəyi rolunu oynayır. Sarkomastiqoforlar həm də ətraf mühitin göstəricilərini, çirklənmə dərəcəsini təyin edən bioindikatorlardır.
İnsan həyatında rolu
Dizenteriya amöbü (Entamoeba histolytica) insan orqanizmində parazitlik edir. Ona mürəkkəb inkişaf tsikli xarakterikdir. Üzərində dizenteriya amöbünün sistası olan ərzağı udaraq insan bu parazitə yoluxur. Bu parazitin əmələ gətirdiyi şiddətli ishal və bol qanaxma ilə müşayiət olunan ağır xəstəlik amöbiaz adlanır. Digər amöblər insanın bağırsaqlarında yaşayaraq bakteriyalarla qidalanır. Ümumiyyətlə, insanın mədə-bağırsaq sistemində 10-a yaxın amöb aşkar edilmişdir.
Azərbaycanda Lobozea, Filosea, Acarpomyxea, Granuloreticulosea, Phaeodarea, Heliozoa siniflərinin nümayəndələri tapılmışdır.
Həmçinin bax
Sarkomastiqoforlar
Edvard Obeva
Edvard Obeva ( 15 may 1962) — Uqandalı boksçu. Edvard Obeva Uqandanı 1988-ci ildə XXIV Yay Olimpiya Oyunlarında təmsil etdi.
Karyerası
Edvard Obeva birinci dəfə Olimpiya Oyunlarına 1988-ci ildə qatıldı. O, Seulda baş tutan XXIV Yay Olimpiya Oyunlarında kişilər 54 kq çəkidə, 1/32 final mərhələsində Türkiyənin nümayəndəsi Vedat Tutuk ilə üz-üzə gəldi. Həmin görüşdə Edvard Obeva rəqibinə 2:3 hesabı ilə uduzdu.
Qamçılılar
Xarakteristikası
Qamçılılar oval, şarabənzər və ya uzunsov formada olur. Ölçüləri mikroskopikdir. Bədənləri ikiqat membranla örtülü olur. Sitoplazmada bir və ya bir neçə nüvə yerləşir (Opalinidlərdə 100 və daha çox). Bu orqanizmlər üçün maye mühitdə hərəkət etməyə imkan verən 1–8, bəzən daha çox (bir neçə min) qamçının olması səciyyəvidir. Hər qamçı bədənə birləşmiş fibrillərdən ibarətdir. Bu alttipə aid olan orqanizmlər arasında sərbəstyaşayanlara və parazitlik edənlərə rast gəlinir. Onlar üçün mürəkkəb inkişaf sikli xarakterikdir. == Yayılması == Bu orqanizmlər şirin və duzlu su hövzələrində yaşayır və bitki, heyvan, həmçinin insan orqanizmində parazitlik edir. Hazırda 8000-ə qədər növü məlumdur.
Xüsusiyyəti
Qamçılılar arasında ən çox yayılmış insan parazitləri yuxu xəstəliyi yaradan Tripanosomidlər (Trypanosoma brucei gambiense, T. rhodesiense), leyşmanioz yaradan leşmaniyalar (Leishmania tropica, L.donovani), trixomonoz yaradan trixomonadlar (Trichomonas vaginalis) və ləmblioz yaradan ləmblilərdir (Lamblia intestinalis).
Azərbaycanda, əsasən, Phytomastigophora, Zoomastigophora siniflərinin nümayəndələri tapılmışdır.
Həmçinin bax
Sarkodinlər
Kii yarımadası
Kii yarımadası — İnzibati cəhətdən Vakayama, Mie, Nara, Osaka kimi prefekturalar onun ərazisində yerləşir.
— Yarımada da Sintoizm şəhəri, İse-dzinqu kompleksi yerləşir, üstəlik mirvari çıxarılır. Yaponiyanın Honşu adasının şərqində yerləşir. Yosino — Əsrarəngiz dağlar arasında cənub imeratorluğu dönəmində mövcud olan saray. Sinqu (Vakayama), Ovase (Mie) və Kumano (Mie) — ərazilərdə məşhur sintoizm məbədləri yerləşir.
2004-ci ildən Yosino, Kumano, Koya-san və ətraf ərazilər UNESCO Ümumdünya irsi siyahısına daxil edilmişdir.
Ərən Bülbülün ölümü
Ərən Bülbül (d. ) — Türkiyə təhlükəsizlik orqanları ilə PKK militanları arasında çıxan toqquşmada ölən uşaq.
Həyatı
Ayşə və Həsən Bülbül cütlüyünün oğlu olaraq doğulan Ərən Bülbül ailəsinin 12 uşağından biri idi. Həyatını Trabzon ilinin Maçka ilçəsində keçirdi. 2016-cı ildə atasını itirdi. İfrat Trabzonspor azarkeşi idi.
Ölümü
11 avqust 2017-ci ildə bir qrup PKK silahlısı ilə polis arasındakı toqquşmadan sonra, həmin qrup təchizat almaq üçün ərazidəki bir evə girdi. Bunu görən Bülbül bu barədə polisə məlumat verdi. Daha sonra polislə onlara evin yerini göstərməyə getdi. PKK-nın hücumu nəticəsində Bülbül və Fərhad Gedik adında bir polis öldü, bir polis yaralandı. Ölümündən sonra polisin bədənindən 41 güllə çıxıb. Daha sonra təqsirkar şəxslərin yaxalanması üçün ərazidə geniş əməliyyatlara başlanıldı.
Trabzon ilinin Maçka ilçəsində dəfn edildi.
Axtarış əməliyyatları
Ərənin öldüyü hücumdakı qruplaşmada birbaşa əli olan iki nəfər müəyyənləşdirildi və əməliyyat tədbirləri nəticəsində öldürüldü. Onlardan biri qırmızı bülletenlə axtarılırdı.
Türkiyə Daxili İşlər Nazirliyinin ölkə daxilində keçirdiyi əməliyyatlara "Ərən əməliyyatları" adı verildi. Ölkə daxilində bir çox illərdə keçirilən geniş çaplı əməliyyatlar nəticəsində çox sayda sığınma yerləri və dəstə üzvləri məhv edildi, yaralı və sağ olaraq ələ keçirildi. Həmçinin çox sayda müxtəlif silah-sursatlar ələ keçirildi.
Reaksiyalar
Ərənin Facebook hesabında paylaşdığı paylaşım, ölümündən sonra sosial şəbəkələrdə #İyikiVarsınEren heşteqi ilə kütləvi şəkildə paylaşıldı. Anası oğlunun ölümünün bütün ölkənin kədərinə səbəb olduğunu bildirdi. Bundan əlavə, PKK silahlılarının harada gizləndiyini öyrənmək üçün Ərəni özləri ilə aparan Türkiyə təhlükəsizlik qüvvələrini tənqid edərək bunları dedi: "Ərənin oraya aparılması yüzdə 100 deyil, mində 1000 laqeyidlikdir. Ərəni cümə namazından sonra gözləyib götürüb getməyin nəticəsini istəyirəm. Baş nazirimizdən, nazirimizdən, səlahiyyətlilərdən Ərənin ora nə üçün aparıldığını öyrənmək istəyirəm. Mənim uşağım şəhid olmaq istəyərdi, amma əsgərlikdə şəhid olmaq istərdi, qapının önündə deyil."
Keçmiş Türkiyə Daxili İşlər naziri Süleyman Soylu Türkiyə mühafizə orqanları tərəfindən keçirilən əməliyyatda öldürülən qruplaşma üzvləri ilə bağlı Twitter hesabında bunları yazdı: "Ərən Bülbül, indi onun adını rahatlıqla çəkə bilərik. O xainlər cəhənnəmdə, sən cənnətdəsən. Qəhrəman polisimizi təbrik edirəm."
Xatirəsi
thumb|[[Sivasda yerləşən Şəhid Ərən Bülbül Dəmiryolu Stansiyası]]
Aşağı Ceyran (Marağa)
Aşağı Ceyran — İranın Şərqi Azərbaycan ostanının Marağa şəhristanı ərazisinə daxil olan kənd.
Əhalisi
2006-cı il məlumatına görə kənddə 128 nəfər yaşayır (21 ailə).
NGC 7360
NGC 7360, Yeni Baş Kataloqda qeydə alınmış qalaktikadır. Göy üzündə Peqas bürcü istiqamətində yerləşir. S tipli. tərəfindən ildə  ölçülü  vasitəsilə kəşf edilmişdir.
Kərəmcavan (Marağa)
Kərəmcavan — İranın Şərqi Azərbaycan ostanının Marağa şəhristanı ərazisinə daxil olan kənd.
Əhalisi
2006-cı il məlumatına görə kənddə 2,262 nəfər yaşayır (506 ailə).
Mame Thiam
Mame Baba Thiam — Seneqalli futbolçu. "Fənərbaxça" klubunun hücumçusudur.
Sankt-Peterburq Dövlət Tarix Muzeyi
Sankt-Peterburq Dövlət Tarix Muzeyi Sankt-Peterburqun tarixini, mədəniyyətini və həyatını özündə əks etdirən eksponatların cəmləşdiyi Rusiyanın ən böyük tarixi muzeylərindən biri.
Qədim Peterburq muzeyi
Şəhərin tarixinə həsr olunmuş ilk muzey — Qədim Peterburq muzeyi memar və rəssamların təşəbbüsü ilə yaradılmışdır. Şəhərdə muzeyin yaradılması ideyası 12 dekabr 1908-ci ildə Muzey haqqında Əsasnaməyə əsasən yaranmışdır. Muzeyin ilk direktoru A. N. Benois oldu, daha sonra P. P. Vayner onu əvəz etdi. Muzeyin yerləşdiyi ünvan Kadetskaya küçəsi, P. YU. Syuzorun evində, 21 nömrəli evdə yerləşib. Eyni vaxtda Sadovaya küçəsində, 55 nömrəli şəhər müəssələri evində yerləşən Şəhər şurasının muzeyi yarandı. Lakin bu muzey heç vaxt ictimaiyyətə istifadəyə verilmədi.
Şəhər muzeyi
Şəhər Muzeyi A. V. Lunaçarskinin imzaladığı 4 oktyabr 1918-ci il tarixli Xalq Maarif Komissarlığının fərmanı əsasında Petroqradda yaradılmışdır. Hələ 1918-ci ilin yazında V. R. Menjinskinin rəhbərlik etdiyi vaxtda, vəzifə bölgüsünün işlənib hazırlanması və muzeyin təşkili üçün komissiya yaradılmışdır. Daha sonra komissiya muzeyin işçi şurasına çevrildi, V. R. Menjinski (sədr), L. A. İlyin (sədr müavini), Z. G. Frenkel, M. N. Petrov, E. K. Zamıslovskaya, M. P. Kapitsa, G. D. Dubelir, P. P. Veyner. Muzeyin yaradılmasında A. Beloborodov, A. N. Benua, S. K. İsakov, İ. A. Fomin, K. K. Romanov və başqaları fəal iştirak edib. L. A. İlyin 1918-ci ilin dekabrında muzeyin direktoru təyin edildi. Muzeyin adında "şəhər" sözünün böyük hərflə yazıldığı konkret bir şəhərə aid deyil, ümumilikdə şəhərsalma və şəhər mədəniyyəti tarixinə həsr olunmuşdu. Fərmanda muzeyin fəaliyyət proqramı aşağıdakı kimi müəyyən edilib:
Şəhər quruluşunun keçmiş, indiki və mümkün formaları və şəhər həyatının şərtləri ilə həm ümumi, həm də xüsusi tanışlığa, şəhər həyatının və təsərrüfatının müxtəlif aspektləri ilə müəyyən dərəcədə əlaqəli olan elmi-bədii materialların və əşyaların toplanması və saxlanmasına nümunəvi köməklik.
Sərəncamda muzeyin fəaliyyətinin proqramları və fondların hazırlanması, müxtəlif materiallar: maddi abidələr, maketlər, rəsmlər, fotoşəkillər, rəsmlər və sənədlər toplamaq nəzərdə tutulurdu. 1918-ci ildə müstəqil şöbə olaraq köhnə Peterburq muzeyi öz adını qoruyaraq Şəhər muzeyi strukturuna daxil oldu. Muzey ideyası təkcə tarixə və keçmişə deyil, onun fəaliyyət istiqamətlərindən biri də şəhərsalmanın yeni prinsiplərinin işlənib hazırlanması idi. 1918-ci ilin sonunda Şəhər muzeyi 13 şöbədən, o cümlədən memarlıq və tikinti şöbəsi (rəhbəri L. A. İlyin), teatr və əyləncə şöbəsi (L. I. Zeverzeev), "Şəhər həyatında incəsənət" şöbəsindən ibarət idi. V. Ya. Kurbatov). 1919-cu ilin martına qədər muzey 16 şöbədən ibarət idi. 1920-ci ilin avqustunda əvvəlcə Xalq Maarif Komissarlığına tabe olan muzey Petroqrad, kommunal təsərrüfat şurasına (Sovkomxoz) verildi. 1923-cü ildə muzeyə Petroqrad Quberniyası Komxozunun Şəhərsalma İdarəsinin Elmi-Bədii Bürosunun funksiyaları verildi və 1924-cü ilin dekabrında planlaşdırılan yaşayış binasının tikintisi ilə əlaqədar olaraq, onlara bir eskiz hazırlamaq tapşırıldı. Leninqradın Moskva-Narva rayonu üçün yenidənqurma layihəsi. Bununla əlaqədar muzeyin direktoru L. A. İlyin başçılıq etdiyi muzeyin tərkibində Leninqrad Planlaşdırma Bürosu təşkil edildi. Muzeydə tədqiqat işləri ilə yanaşı, memarlıq abidələrinin rənglənməsi, şəhərin abadlaşdırılması, küçələrin adlarının dəyişdirilməsi ilə bağlı praktiki layihələndirmə işləri aparılıb, məsləhətlər verilib.. Muzeyin ekspozisiyası üçün Aniçkov sarayının otaqları, sahildəki Serebryakovların evi, R. Fontanka 35 ünvanı, "Köhnə Peterburq" muzeyinin yerləşdiyi yer, qrafinya N. F. Karlovanın evini təmin etdilər. Bir çox eksponatlar qeyri-əsas kimi tanındı və müsadirə edildi, işçilərin bəziləri işdən çıxarıldı, 1928-ci ildə muzeyin direktoru L. A. İlyin vəzifəsindən uzaqlaşdırıldı. 1920-ci illərin sonlarından ölkədə başlanan ideoloji təzyiqin güclənməsi Şəhər Muzeyinin həyatında da öz əksini tapmışdır. Bir çox eksponatlar qeyri-əsas kimi tanındı və müsadirə edildi, işçilərin bəziləri işdən çıxarıldı, 1928-ci ildə muzeyin direktoru L. A. İlyin vəzifəsindən uzaqlaşdırıldı. Eyni zamanda, Karlova malikanəsindəki ekspozisiya bağlandı, 1930-cu ildə "Köhnə Peterburq muzeyi" şöbəsi ləğv edildi, Serebryakovların evindəki ekspozisiya ləğv edildi. 1931-ci ildə Şəhər Muzeyi Şəhərin Sosialist Yenidənqurulması Muzeyi adlandırıldı, iki il sonra o, tikinti materiallarının, konstruksiyalarının və memarlıq layihələrinin daimi sərgisi olan "Tikinti və Bələdiyyə Təsərrüfatı muzeyinin-sərgisi" kimi tanındı. Aniçkov sarayında açıldı. 1935-ci ildə muzey binası Pionerlər sarayına yerləşdirilməsi üçün Ümumittifaq Pionerlər təşkilatına verildi, kolleksiya və arxivi qorumaq üçün Duz şəhərindəki baron Ştiqlitsin texniki rəsm məktəbinin zirzəmilərinə yerləşdirildi.
Leninqrad Dövlət Tarix Muzeyi
1938-ci ildə muzeyin yenidən adı dəyişərək "Leninqradın Tarixi və İnkişafı Muzeyi" kimi tanındı, eksponatlar Rumyantsevin malikanəsində saxlanılırdı. 1949-cu ildə Qırmızı Donanma, 44 nömrəli mənzildə yeni açılan ekspozisiyanın hazırlanması üzərində iş başladı. Muzeyin ikinci dəfə adı dəyişərək : 1951-ci ildə Leninqrad Memarlıq muzeyinə, 1953-cü ildə isə Leninqrad Tarixi Dövlət muzeyinə çevrildi. 1954–1987-ci illərdə muzeyə L. N. Belova (1924–1993) rəhbərlik etmişdir. . 1954-cü ildə Peter-Pavel qalasının bir sıra əşyaları muzeyə təhvil verilmiş və vəsaitin böyük hissəsi burada yerləşdirilmişdir. Köhnə fondlar əhəmiyyətli dərəcədə genişləndirildi və yeni fondlar yarandı, artıq muzeydə 1,3 milyondan çox eksponat var (1930-cu illərin sonunda fondların sayı 121.356 çatdı). Müqəddəs İsaak kafedralı (1963), Şlisselburq qalası Oreşek (1965), Smolnı kilsəsi (1974), Panteleymon kilsəsi (1974) muzeyin filiallarına çevrildi. 1971-ci ildə Pyotr və Pol qalası Mühəndislik evinin yaxınlığında açılan ekspozisiya "XVIII — XX"-ci əsrin əvvəlləri Sankt-Peterburq memarlığı", 1975-ci ildə isə "Sankt-Peterburq-Petroqradın tarixi" muzeyinin yeni filialı yarandıldı. Daha sonra 1976–1986-cı illərdə Puşkin, Lomonosov və Zelenoqorskdakı tarix-diyarşünaslıq muzeylərinin filialları açıldı. 1973-cü ildə "Qaz Dinamik Laboratoriyasının Muzeyi yaradılıb. Sovet raket mühəndisliyi tarixi haqqında" (1999-cu ildən — V. P. Qluşko adına Kosmonavtika və Raketçilik Muzeyi). 1975-ci ildə Leninqradın qəhrəman müdafiəçilərinin xatirəsinə abidə ucaldıldı. Qələbə — bu abidənin yaradılmasında iştirakına görə L. N. Belova RSFSR Dövlət Mükafatına layiq görüldü. 1980-ci ildə şairin anadan olmasının yüz illiyinə görə A. A. Blok Muzey-Mənzil filialının açılışı, ölkə üçün böyük hadisə oldu.
Sankt-Peterburq Dövlət Tarix Muzeyi
1993-cü ildə şəhərin əvvəlki adını qaytarıldıqdan sonra, muzey müasir adını aldı: Sankt-Peterburq Dövlət Tarix Muzeyi. 1987-ci ilin noyabrında kollektivinin keçirdiyi iclasda N. L. Dementiyeva muzeyin direktoru seçildi və 1997-ci ilin iyuluna qədər muzeyə rəhbərlik edmişdir. . 1997–2006-cı illərdə isə B. S. Arakçeev muzeyin direktoru vəzifəsini tutdu. 2006-cı ilin oktyabrında böyük qalmaqalla bu vəzifədən uzaqlaşdırıldı və daha sonra Dövlət Din Tarixi Muzeyinə rəhbərlik etdi. 17 oktyabr 2006-cı ildən muzeyin direktoru A. N. Kolyakin oldu. .
2021-ci il yanvarın 21-dən V. V. Kirillov Sankt-Peterburq GMI-nin direktoru seçildi.
2018-ci ilin oktyabr ayında Petropavlovskaya qalasının yaxınlığında Memarlıq İncəsənəti Keramika Muzeyi açıldı. .
Maqare Tşekiso
Maqare Tşekiso — Botsvanalı boksçu. Maqare Tşekiso Botsvananı 1988-ci ildə XXIV Yay Olimpiya Oyunlarında təmsil etdi.
Karyerası
Maqare Tşekiso birinci dəfə Olimpiya Oyunlarına 1988-ci ildə qatıldı. O, Seulda baş tutan XXIV Yay Olimpiya Oyunlarında kişilər 54 kq çəkidə, 1/32 final mərhələsində Şərqi Almaniyanın nümayəndəsi Rene Braytbart ilə üz-üzə gəldi. Həmin görüşdə Maqare Tşekiso rəqibinə 0:5 hesabı ilə uduzdu.
Neptun əməliyyatı
Şimal-qərb Fransasını ələ keçirmək üçün keçirilən <<Overlord>> əməliyyatının bir hissəsi idi. Müttəfiqçilərin Avropaya soxulması 6 iyun 1944 ildə (D günü) 156 000 əsgərin Normandiya sahillərinə buraxılması ilə başladı və 2 əsas hissəyə bölündü. Birinci hissə hava-desant  quvvələrinin: 24 000 britan, amerikan, kanada və fransız  paraşutistlərinin gecəyarısından sonra keçirəcəkləri əməliyyatdan ibarət  idi. İkinci hissə isə dəniz-desant əməliyyatindan ibarət idi, səhər 6:30-da başlayan əməliyyat <<Qimler>> və <<Taksbal>> kod altında həmdə desinfarmasiya əməliyyatı idi, bu əməliyyatın  məqsədi almanları hazırkı soxulma istiqamətindən yayındırmaq idi. Dəniz pexotasının buraxılması sahilin 80 km sahəsində aparılırdı, həmin sahə 5 əsas soxulma hissəsinə bölünmüşdü: <<Yuta>>,<<Omaxa>>,<<Qold>>,<<Djuno>> və <<Qılınc>>.Hərbi hissələrin fransız sahillərinə soxulmaları  fərqli dərəcəli nailiyyətlərlə baş verirdi. Əksər səngərlərdə müttəfiqlərin nailiyyətləri kifayət qədər olsada, desantın isə düşman sahillərinə soxulması anından ilk dəqiqələrdən üstünlüyü ələ alıb və səngərlər qurub yerləşsədə, <<Omaxa> > hissəsində vəziyyət kontroldan çıxdı. Almanların nizamlı müqavimətinnən qarşılaşan amerikalılar ilk dəqiqələrdən ciddi itki verməyə başladılar və demək olar ki vəziyyəti öz xeyirlərinə çevirmək bacarığını tam itirdilər. Birinci amerikan ordusunun komandanı general Omar Bredli elə bir dərəcəyə çatmışdı ki, ordunun daha irəli gedişini ləğv etsin və geri çağırsın. Elə başlanğıcdan <Neptun> əməliyyatının nailiyyəti təhlükə altında qalmışdı. Amma, desant ordusu almanların sahildəki qoruma mövqelərini yara bildilər və özlərinə ayrı müqavimət ocaqları yaratdılar.
Almanların dəniz desantlarının Normand sahili boyu yerləşməsinə ümumi müqaviməti çox zəif idi. Bundan əlavə, müttəfiq qoşunlarının havada idarəni əllə almaları, müttəfiqçilərin diversiyon müqavimət aksiyaları və xüsusi təyinatlı qrupun fəaliyyəti nəticəsində, vermaxt qoşunları hələ hücum anında çox böyük çətinlik hiss edirdilər. Nəticədə almanlar bir anlıq ələ düşmüş şansdan belə istifadə edə bilməmişdilər. <<D günü>>-nün sonuna ingilis və amerikan sektorlarında 5 piyada, 3 hava-desant diviziyzları və tank briqadası buraxıldı. Onlar sahil boyu 3 km-dən 5 km-rə kimi sahəni ələ keçirməyə müvəffəq oldular, amma bütün cəbhədə vəziyyət hələ də dəyişmirdi. Səngərlər yalnız iyunun 7-də düşməndən tam azad olundu. Dəniz desantlarının Normandiya sahillərində buraxılması dəniz desant tarixində ən böyük əməliyyatlardan biridir, eyni anda 156 000 hərbçinin 195 700 dənizçilərin dəstəi ilə  desantlanması  və demək olar ki 7000 hərbi və nəqliyyat gəmilərin cəlb olunması tarixdə hələ də görülməmişdir.''
Əməliyyatın nəticəsi
<<D günü>> boyu müttəfiqçilər Normandiyada 156 000 insan buraxdılar. Amerikan hissələri 73 000 nəfər hesablanırdı: 23 250 dəniz desantı <<Yuta>> sahilinə, 34 250- <<Omaxa>> sahilinə və 15 500- hava desantı. İngilis və kanada səngərlərinə 83 115 hərbçi buraxıldı (onlardan 61 715- britaniyalılar): 24 970- <<Qold>> sahilinə, 21 400- <<Djuno>> sahilinə, 28 845- <<Sord>> sahilinə buraxıldı və 7 900- hava desantına aid idi. 11 590 hava dəstəi təyyarələri cəlb olunmuşdu, hansılar ki ümumi hesabla 14 674 uçuşlar yerinə yetirmişdilər, və 127 hərbi düşmən təyyarəsini məhf etmişdilər. Hava desantının quruya buraxılmasına təkcə 6 iyun günü 2 395 təyyarə və 867 planer cəlb olunmuşdu. Hərbi-dəniz qüvvələri 6 939 gəmi və qayıq istifadə ediblər: 1 213- hərbi, 4 126-desant, 736-köməkçi və  864- qida daşınmasına cəlb olunub. Bunları təchiz etmək üçün donanma : 195 700 dənizçi: 52 889- amerikan, 112 824- britan, 4 988- başqa koalisiya ölkələrindən hərbçi ayırmışdır. Sonuncu diqqətlə araşdırılan sənədlərə görə, ingilis-amerikan ordusunun sahilə buraxılması anında ordu 4 414 əsgər ölü olaraq itirdi (2 499- amerikalı, 1 915- başqa ölkələrdən). Ümumi itki 10 000 insan hesablanır (6 603- amerikan, 2 700- britan, 946- kanadalı). Müttəfiqçilərin itkisinə aiddir: ölənlər, yaralananlar, itkin düşənlər və əsirlər. Ərazi hallarına görə itkinin tam dəqiq sayı hesablana bilinməyib. Məsələn, hərbçilər hansılar ki ən qabaqda desantlanırdılar ya ölü yada itkin sayılırdılar amma bir neçə gün sonra müttəfiq ordunun başqa hissələrinə çıxdılar. Bunu da qeyd etmək lazımdır ki təkcə <Neptun> əməliyyatına hazırlıq zamanı (aprel-may 1994 il), müttəfiqçilər 12 000 insan və 2000 təyyarə itirdilər. Vermaxt ordusunun itkilərini hesablamaq münküzsüz idi. İtki 4 000-9 000 insan hesablanırdı. Müttəfiq ordusunun soxulma zamanı 15 000-dən 20 000 nəfər fransız sülh əhali qırılıb- əsasən bombardman zamanı.
Sankt-Peterburq Politexnik Universiteti
Sankt-Peterburq Politexnik Universiteti (Peterburq Politexnik İnstitutu) — Sankt-Peterburqda universitet.
Beynəlxalq Qızıl Xaç və Qızıl Aypara Cəmiyyətləri Federasiyası
Beynəlxalq Qızıl Xaç və Qızıl Aypara Cəmiyyətləri Federasiyası İsveçrənin Cenevrə şəhərində yerləşən ümumdünya humanitar yardım təşkilatıdır. 192 üzvdən ibarət Milli Cəmiyyətləri vasitəsilə hər il 160 milyon insana yardım edilir. O, həssas insanların ehtiyaclarını ödəmək və həyatlarını yaxşılaşdırmaq üçün fəlakətlərdən və fövqəladə vəziyyətlərindən əvvəl, fəlakət zamanı və ondan sonra fəaliyyət göstərir. Təşkilat milliyyət, irq, cins, dini inanclar, sinfi və siyasi fikirlərə münasibətdə qərəzsiz davranır.
5 may 1919-cu ildə Birinci Dünya Müharibəsindən sonra Müttəfiq Dövlətlərin Milli Qızıl Xaç Cəmiyyətlərinin (Birləşmiş Krallıq, Fransa, İtaliya, Yaponiya və ABŞ) nümayəndələri Qızıl Xaç Cəmiyyətləri Liqasını (LORCS) yaratmaq üçün Parisdə bir araya gəldilər.
IFRC Beynəlxalq Qızıl Xaç Komitəsi (BQXK) və 192 Milli Cəmiyyətlərlə birlikdə Beynəlxalq Qızıl Xaç və Qızıl Aypara Hərəkatının bir hissəsidir.
Azərbaycan Qızıl Aypara Cəmiyyəti IFRC'nin Azərbaycandakı rəsmi nümayəndəsidir. Türkiyə Qırmızı Aypara Cəmiyyəti isə Türkiyədə əsas nümayəndədir.
Birləşmiş Millətlər Təşkilatının Beynəlxalq Ticarət Hüququ üzrə Komissiyası
Birləşmiş Millətlər Təşkilatının Beynəlxalq Ticarət Hüququ üzrə Komissiyası, YUNİSTRAL (, UNCITRAL) — 1966-cı ildə beynəlxalq ticarət hüququnun inkişafına kömək etmək üçün yaradılan BMT Baş Məclisinin köməkçi orqanı.
Tarixi
UNCITRAL Komissiyası 1966-cı ildə BM Baş Məclisi tərəfindən qurulmuşdur (17 dekabr 1966-cı il tarixli qətnamə 2205 (XXI)). 1 yanvar 1968-ci ildən fəaliyyət göstərir. Komissiya qurarkən Baş Assambleya, beynəlxalq ticarət məsələlərində fərqli dövlətlərin qanunlarının tətbiq edilməsindən irəli gələn uyğunsuzluqların ticarət axınının qarşısını alan əngəllərdən biri olduğunu qəbul etdi. Bu baxımdan, Komissiya, Birləşmiş Millətlər Təşkilatının beynəlxalq ticarətdəki maneələrin azaldılması və ya aradan qaldırılmasında daha aktiv bir rol oynaya biləcəyi bir vasitə olaraq görülürdü.
Baş Assambleya Komissiyaya beynəlxalq ticarət hüququnun mütərəqqi uyğunlaşmasını və birləşdirilməsini təşviq etmək üçün ümumi bir vəzifə verdi. O vaxtdan bəri, Komissiya Birləşmiş Millətlər Təşkilatının beynəlxalq ticarət hüququ sahəsində əsas hüquq orqanı olmuşdur.
Beşikkərtmə
Beşikkərtmə—El adəti ilə adaxlama. «Körpəlikdən qızla oğlanı nişanlamaq» anlamlı «beşikkərtmə» «Kitabi-Dədə Qorqud» (...Beyrəgin beşikkərtmə nişanlısı, adaxlusıydı) və müasir şivələrimiz baxımından səciyyəvidir.
Birləşmiş Millətlər Təşkilatının Beynəlxalq Ticarət Hüququ üzrə Komissiyası
Tarixi
Komissiya aşağıdakı sənədləri hazırladı və qəbul etdi:
Əsas fəaliyyəti
UNCITRAL ticarət əməliyyatları üçün qaydalar hazırlayır. Bunlara aşağıdakılar daxildir:
Komissiya öz işini hər il növbə ilə Nyu-Yorkdakı Birləşmiş Millətlər Təşkilatının qərargahında və Vyanadakı Vyana Beynəlxalq Mərkəzində keçirilən illik sessiyalarda həyata keçirir.
Komissiya hüquqi mətnlərin qəbul edilməsini nəzərdən keçirən ölkələrə yardım göstərir.
Yuxarı Mavalı (Marağa)
Yuxarı Mavalı — İranın Şərqi Azərbaycan ostanının Marağa şəhristanı ərazisinə daxil olan kənd.
Əhalisi
2006-cı il məlumatına görə kənddə 95 nəfər yaşayır (18 ailə).
Donq Yuan
thumb|Donq Yuan. Dəniz mənzərəsi. Pekin
Donq Yuan — Çinli rəssam.
Həyatı
Donq Yuan Çin mənzərəsinin böyük ustalarından biridir. Rəssam Çində anadan olub. Donq Yuan günlərində bu sahə Cənub-Şərqin bir hissəsi idi. Ustadın yaradıcılığının demək olar ki, bütün dövrü İmperator Li Cinq hakimiyyət dövründə oldu. Bəzi zamanlarda Çin rəsm əsərləri ilə məşğul idi. Bununla yanaşı 961-ci ildə Akademiya qurulduqdan sonra Donq Yuan bura üzv oldu. Donq Yuan ilk növbədə monoxrom mənzərələri ilə məlumdur, lakin o, təkcə monoxrom işləri deyil, eyni zamanda, Li Sisyunyadan gələn ənənə ilə də çəkmişdir.
Uralvagonzavod
Uralvagonzavod — Rusiya Federasiyasının ən böyük maşın istehsalı zavodu.
2) Yol infrastruktur maşınları
3) Kənd təsərrüfatı maşınları
4) İstehlak malları
Leysan (ad)
Leysan — azərbaycanlı kişi, tatar və başqırd qadın adı. Ad ərəb dili ndəki "Nisan" (نيسان, mənası – ) sözündən, bu söz ivrit dili ndəki "Nisan" (נִיסָן‎) sözündən, bu söz isə Akkad dili ndəki "Nisan" (ܢܝܣܢ) sözündən gəlir ki, bu da Assuriya təqvimi nin birinci, Yəhudi təqvimi nin isə yeddinci ayıdır. Qriqori təqvimi ndə bu ay mart–aprel aylarına təsadüf edir (Bax: Nisan). Bu ad müasir Azərbaycan dili ndəki "Niysan" (və ya "Neysan") sözünün canlı dildə istifadə olunan variantıdır. Mənası – "qısamüddətli, böyük intensivliyə malik atmosfer yağıntısı" deməkdir. Digər bir izahı "Niysanda yağan yağış".
Adı kiçiltmə mənalı variantları – Leysanoçka, Leysanka, Leysancıq, Leysançik.
Samba Yakob Diallo
Samba Yakob Diallo ( 1958) — Qvineyalı boksçu. Samba Diallo Qvineyanı 1988-ci ildə XXIV Yay Olimpiya Oyunlarında təmsil etdi.
Karyerası
Samba Diallo birinci dəfə Olimpiya Oyunlarına 1988-ci ildə qatıldı. O, Seulda baş tutan XXIV Yay Olimpiya Oyunlarında kişilər 54 kq çəkidə, 1/32 final mərhələsində Puerto-Rikonun nümayəndəsi Felipe Nieves ilə üz-üzə gəldi. Həmin görüşdə Samba Diallo rəqibinə 0:5 hesabı ilə uduzdu.
Leonti Qurtyev
Leonti Qurtyev — Sovet ordusunun zabiti; General-mayor. Qurtyev Birinci Dünya müharibəsi və İkinci Dünya müharibəsində iştirak etmişdir. Sovet İttifaqı Qəhrəmanı olan zabit xüsusi ilə 1942–1943-cü illərdə baş vermiş Stalinqrad döyüşündəki xidmətləri ilə məşhurdur.
Həyatı
Leonti Qurtyev 1891-ci ilin 1 iyul tarixində Şamaxı rayonunu Xilmilli kəndində anadan olmuşdur. Etnik baxımdan polyak olan ailəsi Şamaxı meşələrindən odun qırıb satmaqla dolanışıqlarını təmin edirdilər. 1900-ci ilin əvvələrində ailə müasir Litva ərazisində yerləşən Panevejis şəhərinə köçür və burada yaşamağa başlayır. Orta məktəbi fərqlənmə ilə bitirdikdən sonra Qurtyev Xarkov şəhərində yerləşən Fizika və Texnologiya İnstitutuna daxil olmuşdur.
1914-cü ildə təhsilini Sankt-Peterburq şəhərindəki Politexnik İnstitutuna transfer edir. Sankt-Peterburq şəhərində olduğu zaman yerli fəhlə mitinqlərinə qatıldığı üçün 3 ay müddətinə həbs olunaraq Pyotr və Paul Qalasında yerləşən həbsxanaya salınmışdır.
Kosovo albanları
thumb|Э thumb|250px|Milli geyim. Kosovo albanları (, Kosovarlar, ) — Kosovo Respublikasında say baxımından üstünlük təşkil edən etnik qrup. Bu qrupuna daxil olan albanların böyük əksəriyyəti islam dinində etiqat edir. Az miqdarda katolik xristian albanlarda da vardır.
Yuqoslaviya Sosialist Federativ Respublikasında 1991-ci il siyahıya alınmasına görə Kosovoda 1 596 072 etnik alban (ümumi əhalinin 81,6 %) yaşayırdı. 2000-ci ilə görə onların sayı 1 584 000 ilə 1 733 600 (ümumi əhalinin 88 %) arasında dəyişirdi. Hazırda isə onların sayı ümumi əhalinin 92,93 % təşkil edir.
Maamme
Bizim diyar (fin. Maamme, isv. Vårt land) – Finlandiyanın dövlət himni. Musiqisi alman immiqrant Fredrik Paçiusa aid olan himnin isveç dilindəki original sözləri İohan Lüdviq Runeberqə məxsusdur. Himn bu musiqinin sədaları altında ilk dəfə 1848-ci il 13 mayda ifa olunub. Əslində bu sözlər Porvoonun 500 illiyi üçün yazılmışdı. Yubileydə çalınacaq və bu sözləri müşayiət edəcək musiqini də Runeberq məhz özü bəstələmişdi.
Kosovo albanları
Kosovo albanları sadəcə olaraq bir etnik albanlardır. Onlar yerli və gəlmə olmaqla iki qrupa bölünürlər. Alban diasporunun böyük qismi Kosovo müharibəsindən sonra formalaşmışdır. Onların böyük əksəriyyəti ölkələrindən kənarda əsasən Almaniya və İsveçrədə cəmləşmişlər. Almaniyada etnik baxımından kosovo albanı olan 300 min insan yaşayır. İsrveçrədə isə təxmini 200 min insan məskunlaşmışdır.
Maamme
"Bizim diyar"ın melodiyası eyni zamanda Estoniyanın “Ata yurdum, xoşbəxtliyim və sevincim” (est. Mu isamaa, mu õnn ja rõõm) adlı himninin musiqisi kimi istifadə olunub.
Kosovo albanları
Tarixi
Albanların Kosovoya köçü əsasən orta əsrlər dönəminə təsadüf edir. Xüsusi olaraq Osmanlı imperiyası dönəmində albanlar bölgənin iqtisadiyyatına öz töhfələrini vermişdir. 1981-ci ildə Kosovalı alban tələbələri Yuqoslaviya daxilində Kosovonun Respublikaya çevrilməsini istəyən etiraz aksiyaları keçirmişlər. Bu etirazlar mərkəzi Yuqoslaviya hökuməti tərəfindən sərt şəkildə qarşısı alınır. Yuqoslaviyada baş qaldıran serb millətçiliyi ölkə daxilində münaqişələri dahada alovlandırır. Buna cavab olaraq 1990-cı il iyulun 2-də Alban parlamenti Kosovanı müstəqil bir ölkə elan etdir. Albanlar tərəfindən Azadlıq ordusu təşkil edilir. Albanlar serblərin millətçilik əməllərini önləmək üçün münaqişəyə cəlb oldular. Serb hökuməti Xorvatiya və Bosniya və Hersoqovinada müharibə bitdikdən sonra bu bölgələrdən gəlmiş qaçqınları Kosovoya yerləşdirməyə başladı. Sonradan isə onlar geri qaytarıldı.
Aşağı Mavalı (Marağa)
Aşağı Mavalı — İranın Şərqi Azərbaycan ostanının Marağa şəhristanı ərazisinə daxil olan kənd.
Əhalisi
2006-cı il məlumatına görə kənddə 21 nəfər yaşayır (4 ailə).
Elflərin qanı
Elflərin qanı — Polşa yazıçısı Andjey Sapkovskinin fentezi janrında yazdığı, "Cadugər Saqası"ndan olan ilk romandır. Roman ilk dəfə 1994-cü ildə Polşada çap edilmişdir. Əsərdəki hadisələr ümumi qəhrəman cadugər Riviyalı Geraltın iştirakı ilə birləşdirilən "Sonuncu arzu" və "Qismət qılıncı" hekayələr toplularında baş verən hadisələrin davamıdır.
Roman, Polşada Yanuş Zeydel Ədəbiyyat mükafatına, Böyük Britaniyada isə Devid Gemmel Fentezi mükafatına layiq görülmüşdür. Əsərin ingiliscə tərcüməsi Böyük Britaniyada 2008-ci ildə (Gollancz nəşriyyatı tərəfindən ), ABŞ-də isə 2009-cu ildə (Orbit nəşriyyatı tərəfindən) çap edilmişdir.
Məzmunu
Kitabdakı hadisələrin başlamasından təxminən bir il əvvəl Nilfqaard imperiyası Sintraya hücum edir. Ölümcül yaralanmış kraliça Kalante intihar edir, onun Siri adlandırılan nəvəsi Sirilla isə alovlar içində olan şəhərdən qaçır. Nilfqaard imperatoru Emqır var Emreys Sirinin tapılması üçün ,casuslarını qitənin dörd bir tərəfinə göndərir. Emqır bilir ki, bu balaca qız yalnız krallığın varisi olduğuna görə yox, həm də elflərin qanını daşıdığına və sehr potensialına görə böyük əhəmiyyət daşıyır.
Müharibədən təxminən iki il sonra, Şimal hökmdarları siyasi vəziyyəti müzakirə etmək üçün bir yerə toplaşırlar. Nilfqaardla sülh heç də gözlənilən nəticəni vermir. İmperiyanın maddi gücü şimal krallıqlarının iqtisadiyyatını çökdürür. Nilfqaard emissarları zadəganlar və tacirləri öz krallarına qarşı qaldırırlar. Elflər və qnomların yaratdığı "Scoia'tael" (Dələlər) dəstəsi isə müxtəlif yerlərdə insanlara qarşı terror aktları törədirlər. Bütün bunları nəzərə alan krallar ölkələrinin daha da zəifləməsini gözləmədən müharibəyə başlamağı və Sintranı azad etməyi qərarlaşdırırlar. Krallar bilirlər ki, imperator Sirini taparaq onunla evlənməyi və beləliklə də Sintraya qanuni hakimiyyət hüququ almağı planlaşdırdığını bilirlər.
Bütün bu müddət ərzində Siri Riviyalı Geraltın müdafiəsi altında olur. Cadugərlərin sığınacağı olan Kaer Morxendə Sirinin təlimləri ilə, Geraltla yanaşı Vesemir, Koen, Eskel və Lambert adlı cadugərlər də məşğul olurlar. Siri, bədheybətlər və onlarla necə mübarizə aparmaq haqqında öyrənir, həmçinin cadugərlər kimi qılıncla döyüşərək məşqlər keçir. Bütün bu müddət ərzində sehrbaz Triss Meriqold da Geraltın xahişi ilə Kaer Morxendə qalaraq tərbiyə prosesində iştirak edir. Tris başa düşür ki, Siri sehrli Mənbədir. Bundan sonra Triss etiraf edir ki, Sirinin gücünə nəzarət edəcək imkana malik deyil və Gerlata məsləhət görür ki, qürurundan keçərək kömə üçün Yenniferə müraciət etsin.
Yazda Geralt, Triss və Siri ilə birlikdə Kaer Morxeni tərk edir. Sirinin normal təhsil alması üçün Geralt onu Ellanderedəki məbəd məktəbinə aparır. Yolda Triss xəstələnir və üçlük Yarpen Ziqrinin dvarf rotasına qoşulmalı olur. Onlar Kaedven kralı Henseltin karvanını müşayət edirlər. Geralt Siriyə Elirenn qızıl gülü və elf gənclərini insanlara qarşı qeyri-bərabər döyüşdə iştiraka təhrik edən sərkərdə haqqında danışır. Karvan Dələlərin hücumuna məruz qalır, məlum olur ki, missiya Yarpenin sadiqliyinə şübhə ilə yanaşan kralların qurması imiş.
Ellandereyə gəldikdən sonra Siri narahat yuxular görür. Qısa müddət sonra Yennifer də Geraltın xahiş məktubunu alıb məbədə gəlir və Siriyə sehrin sirrlərini öyrətməyə başlayır. Onların qarşıdurmanı xatırladan ilkin münasibətləri qısa müddətdə inkişaf edərək ana-qız münasibətlərinə çevrilir.
Bu arada Geralt Riensi izləmək üçün əlindən gələni edir. Lutçu, Şani və sehrbaz Filippa Eylxartın müşayəti ilə Geralt Riensi tapır. Geralt Riensin bütün müşayətçilərini öldürərək sehrbazın özünü ağır yaralasa da, növbəti dəfə Riensin ağası portal açaraq onu xilas edir. Geralt ağır yaralanır.
Qəbulu
1994-cü ildə roman ilin ən yaxşı elmi-fantastika və ya fentezi əsəri kimi Polşada Yanuş Zeydel Ədəbiyyat mükafatına layiq görülmüşdür. 2009-cu ildə Böyük Britaniyada isə Devid Gemmel Fentezi mükafatına layiq görülmüşdür.
Uyğunlaşdırmalar
2014-cü ildə kitab polyak dilində audiokitab şəklində satışa çıxarılmışdır. Yüksək keyfiyyətli bu versiyada kitab 79 aktyorun iştirakı ilə, musiqi və xüsusi effektlərdən istifadə etməklə yazılmışdır.
NGC 649
NGC 649, Yeni Baş Kataloqda qeydə alınmış qalaktikadır. Göy üzündə Balina bürcü istiqamətində yerləşir. Sa tipli. tərəfindən ildə 66.04 sm (26 düymə) ölçülü  vasitəsilə kəşf edilmişdir.
Basat
Basat — Dastanda işlənən antroponimlərdən biri. Daş Oğuz bəyi. Aruzun kiçik oğlu, Qiyan Selciyin qardaşı. Təpəgözü öldürən qəhrəman.
Eposun "Basat Təpəgözü öldürdüyü boy"u Basatın adı ilə bağlıdır. "V.V.Bartoldun tərcüməsində bu ad "Bisat" kimi verilmişdir. Lakin D-də sözün yazılışı da, Aruz qocanın itmiş oğlu haqqında ilxıçının verdiyi məlumat da ("At basubən qan sümürər") göstərir ki, həmin adı "Basat" kimi oxuyub-yazmaq doğrudur". Müasir Azərbaycan antroponimləri sistemində işlənməyən "Basat" antroponimi Türkiyə antroponimləri sistemində işlənməkdədir. Orxon Şaiq Gökyay Ali Rza Yalmanın "Türkmən oymakları" kitabına əsaslanaraq göstərir ki, "Basat" Güney Anadoluda "Busat" kimi işlənir. . "Dədə Qorqud" dastanında adama oxşayan şirə "Basat" adının verilmə səbəbi aydın şəkildə təsvir edilmişdir. Oğuz xanın ilxıçısı qamışlıqdan çıxan şir barədə Oğuz xana məlumat verir: "Xanım, sazdən bir aslan çıqar, at urar, apul-apul yürüyişi adam kibi. At basuban, qan sümürər". Dədə Qorqud məhz bu xüsusiyyətlərinə görə adama oxşayan şirə "Basat" adını verir. "Oğlanım, sən insansan, heyvanla müsahib olmağıl! Gəl, yaxşı at bin. Yaxşı yigitlər ilə eş yort! -dedi. -Ulu qardaşın adı Qıyan Selcikdir. Sənin adın Basat olsun! Adını mən verdim, yaşunı allah versün!".
"Basat" antroponimi "Kitabi-Dədə Qorqud"un VIII və XII boylarında işlədilmişdir. XII boyda atası Aruzun adı ilə bərabər verilmişdir. (Ağca yüzli görklimi Aruz oğlı Basat gəlüb almadın). İgidlik simvollu, mürəkkəb quruluşlu "Basat" antroponimində "at basuban" feli bağlama tərkibinin sintaktik-semantik tutumu daşlaşmış vəziyyətdədir. Buna səbəb həmin birləşmədəki inversiya, konkret desək, qeyri-müəyyən təsirlik halda olan "at" zooleksemi ilə "basuban" feli bağlamasının -"uban" qrammatik şəkilçisinin iştirakı olmadan yerini dəyişməsidir. Basatın Dəpəgözlə söhbətindən məlum olur ki, onun yurdu "Günortac", xanı "Bayındır", yurdunun qəhrəmanı "Salur Qazan", anası "Qaba Ağac", atası "Qağan Aslan", öz adı isə "Аruz oğlı Basat"dır.
Aruz Qoca oğlu Basat "Kitabi Dədə Qorqud" dastanlarında istər yaşlı nəsil, istərsə də gənc nəsil nümayəndələri içərisində misilsiz igidliyi, gücü və tədbirli qəhrəmanlığı ilə fərqlənir. Gündə Oğuzdan iki adam və beş yüz qoyun alıb yeyən Təpəgözü öldürməklə Basat dünya ədəbiyyatında məşhur olan Odisseydən də yüksək bir qəhrəmanlıq göstərir. Basat vasitəsilə Oğuzun Təpəgöz üzərindəki qələbəsi onun möhkəm bir xəlqi əsasa malik olduğunu, məğlubedilməz hesab edilən ən güclü düşmənə belə qalib gəlmək gücünü nümayiş etdirir.
Con Dette
Conatan Dette — Amerikalı treş-metal barabançısı. O, Testament, Anthrax, Slayer kimi məşhur metal qruplarında ifa etmişdir.
Hibrid nüvə
Hibrid-nüvə — modifikasiya olunmuş mikro-nüvələr (kompyuterin əməliyyat sisteminin əsas minimal funksiyalarının toplusu) əməliyyatın sürətləndirilməsi üçün nüvənin sahəsində “nəzərə çarpılmayacaq” hissəsini işlətmək üçün imkan yaradır.
“Hibrid” nüvələrin üstünlükləri və çatışmazlıqları
thumb|Monolit nüvəli, mikro-nüvəli və hibrid nüvəli prossesorlu əməliyyat sistemlərinin strukturu quruluşu
Nəzərdən keçirilmiş bütün əməliyyat sistemlərinin hazırlanması yanaşmalarının öz üstün və əskik cəhətləri var. Bir çox halda müasir ƏS-ləri bu yanaşmaların ayrı-ayrı kombinasiyalarından istifadə edir. Misal üçün, hal-hazırda,
"Linux"un nüvəsi monolit sistem olmaqla ayrı-ayrı nüvə modullarından ibarətdir. Nüvənin kompilyasiyası zamanı bir çox modul adlandırılan komponentilərinin dinamik yüklənməsi və dayandırılmasına icazə vermək olar. Modulun yüklənməsi zamanı onun kodu sistem səviyyəsində yüklənir və nüvənin digər hissələri ilə əlaqəyə keçir. Modulun daxilində nüvənin ixrac etdiyi istənilən funkaiyalarından istifadə etmək mümkündür.
GNU ƏS-nin (Debian/GNU Hurd) bir neçə variantında monolit nüvə yerinə Mach nüvəsindən istifadə olunur ("Hurd"dakı kimi) və onun üzərində – istifadəçi məkanında "Linux"un istifadəsi zamanı nüvənin bir hissəsi ola biləcək prosseslər işləyir. Qarışıq yanaşmanın başqa bir nümunəsi də monolit nüvəli ƏS-nin mikro-nüvə vasitəsilə yüklənməsi olardı. 4.4BSD və "MkLinux"da Mach mikro-nüvəsi əsasında bu cür qurulub. Mikro-nüvə virual yaddaşın (VM) və aşağı səviyyəli drayverlərin idarə olunmasına köməklik edir. Tətbiqlərlə qarşılıqlı əlaqə yaradan funksiyalar kimi qalan digər funksiyalar da monolit nüvə vasitəsilə həyata keçirilir. Bu yanaşma mikro-nüvəli arxitekturanın üstünlüklərinin istifadə edilməsi ilə bərabər, yaxşı sazlanmış monolit nüvənin kodunu saxlamaqla cəhdləri zamanı yaranmışdır.
Mikro-nüvəli arxitektura ilə monolit nüvəli arxitektura daha çox Windows NT nüvəsi üzərində cəmləşib. Çox hallarda Windows NT mikro-üvəli ƏS adlansa da, həqiqətdə bu tam da belə deyil. NT-nin mikro-nüvəsi həddindən artıq böyükdür və təqribən 1 Mbaytdan çoxdur. Üstəlik sistemin nüvəsində, misal üçün qrafik interfeys modulu da yer alıb. Elə bunlara görə də, ona “mikro” prefiksi əlavə etmək düz olmazdı. Mikro-nüvəli ƏS-lərində olması gərəkən kimi, Windows NT-nin nüvə komponentləri kənara çıxardılan yaddaşda yerləşir və öz aralarında mesajlaşma yolu ilə əlaqədə olurlar. Monolit nüvəli ƏS-lərinə xas olan formada Windows NT-nin nüvəsinin komponentləri bir ünvanlı mühitdə işləyir və eyni verilənlər strukturundan istifadə edir. Səbəbi çox sadədir: təmiz mikro-nüvəli dizayn kommersiya cəhətdən sərfəli deyil, çünki effektiv deyil.
Beləliklə, Windows NT ƏS-ni tamamilə haqlı olaraq hibrid ƏS adlandırmaq olar.